PVC ble første gang laget ved en tilfeldighet i 1838 da Victor Regnault polymeriserte monokloreten (vinylklorid) ved å utsette det for sollys. Bruken var til å begynne med begrenset fordi produktene ble for sprø til å ha særlig praktisk anvendelse. I 1912 utviklet Fritz Klatte en produksjonsmetode og den første anvendelsen var fjerning av giftig klorgass som oppstår ved produksjon av natronlut. Masseproduksjon av PVC begynte i Tyskland i 1938.